Okresná prokuratúra Bratislava II 
Kvetná 13, 820 05 Bratislava 25

Sp. zn. : 4 Pv 957/12/1102	Bratislava II, 6.9.2013
EEČ : 2-9-180-2013

U Z N E S E N I E

Trestná vec:	obvinený XXXXX 
Prečin:	úmyselný prečin poškodzovania cudzej veci podľa § 245 ods. 1 Trestného zákona

Rozhodol: 	prokurátor Okresnej prokuratúry Bratislava II
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
dňa 04.11.2012 v čase od 12.52 h do 12.53 h v Bratislave na diaľnici D1 v smere na Senec v mieste výjazdu na XXXXX ako vodič motorového vozidla zn. BMW 530d Touring, striebornej svetlej metalickej farby, EVČ: XXXXX, po predchádzajúcej kolízii s osobným motorovým vozidlom zn. BMW 320d, čiernej farby, EVČ XXXXX, ktorého vodičom bol XXXXX, XXXXX, XXXXX, toto vozidlo predbehol, prudkým brzdením ho donútil zastaviť, následne vystúpil zo svojho vozidla a pristúpil k zastavenému vozidlu, kde najprv udrel rukou zovretou v päsť do skla pravých predných dverí, potom vyzval vodiča XXXXX aby vystúpil z vozidla slovami „No len poď von!“, pričom keď to tento neakceptoval a zamkol sa v aute, tak nohou kopol do plechovej časti pravých predných dverí a spôsobil na nich preliačeninu o priemere približne 40 cm, čím svojím konaním spôsobil spoločnosti XXXXX, predbežnú škodu vo výške 906,54,- Eur, ktorá bude presne vyčíslená po oprave vozidla

lebo je nepochybné, že skutok nespáchal obvinený

Odôvodnenie:
Uznesením povereného príslušníka Okresného riaditeľstva Policajného zboru v Bratislave II, odbor poriadkovej polície, Obvodného oddelenia Policajného zboru XXXXX pod ČVS: ORP-3565/TK-B2-2012 zo dňa 08.11.2012 podľa § 199 ods. 1 Trestného poriadku začaté trestné stíhanie na tom skutkovom základe, že neznámy páchateľ dňa 04.11.2012 v čase od 12.52 h do 12.53 h v Bratislave na diaľnici D1 v smere na Senec v mieste výjazdu na XXXXX ako vodič motorového vozidla zn. BMW 530d Touring, striebornej svetlej metalickej farby, EVČ: XXXXX, po predchádzajúcej kolízii s osobným motorovým vozidlom zn. BMW 320d, čiernej farby, EVČ XXXXX, ktorého vodičom bol XXXXX, XXXXX, XXXXX, toto vozidlo predbehol, prudkým brzdením ho donútil zastaviť, následne vystúpil zo svojho vozidla a pristúpil k zastavenému vozidlu, kde najprv udrel rukou zovretou v päsť do skla pravých predných dverí, potom vyzval vodiča XXXXX aby vystúpil z vozidla slovami „No len poď von!“, pričom keď to tento neakceptoval a zamkol sa v aute, tak nohou kopol do plechovej časti pravých predných dverí a spôsobil na nich preliačeninu o priemere približne 40 cm, čím svojím konaním spôsobil spoločnosti XXXXX, celkovú škodu vo výške 957,41,- Eur, a následne uzneseniami povereného príslušníka Okresného riaditeľstva Policajného zboru v Bratislave II, odbor poriadkovej polície, Obvodného oddelenia Policajného zboru XXXXX pod ČVS: ORP-3565/TK-B2-2012  zo dňa 16.11.2012 bolo za uvedený skutok podľa § 206 ods. 1 Trestného poriadku vznesené obvinenie osobe XXXXX a dňa 15.03.2013 osobe XXXXX.

Na základe dôkladného preskúmania na vec sa vzťahujúceho spisového materiálu som dospel k jednoznačnému záveru, že je nepochybné, že skutok, pre ktorý je obvinený XXXXX trestné stíhaný, tento nespáchal ale dopustila sa ho iná osoba, a to obvinený XXXXX. Zo spisového materiálu vyplýva, že splnomocnený zástupca poškodeného so svojou manželkou, ktorí bol priamymi účastníkmi celého incidentu, sa dňa 15.11.2012 zúčastnili procesného úkonu - rekognície, kde ako páchateľa stíhaného skutku opoznali osobu XXXXX. Dňa 21.12.2012 sa zúčastnili konfrontácie s obvineným XXXXX, pri ktorej obaja zhodne uviedli, že obvineného XXXXX nepoznajú, nikdy ho nevideli. Splnomocnený zástupca poškodeného uvedené skutočnosti potvrdil aj pri svojom výsluchu zo dňa 08.01.2013 a rovnako aj jeho manželka dňa 15.01.2013. Obaja pritom zhodne dodali, že páchateľom predmetného skutku s určitosťou nebol obvinený XXXXX ale obvinený XXXXX, pričom obaja uviedli, že páchateľom bola osoba mohutnej postavy s krátkymi vlasmi a mohutnou spodnou perou, pri rekognícii tento popis dokonale sedel na osobu XXXXX, a preto nadobudli presvedčenie, že skutok spáchal on.

Podľa § 215 ods. 1 písm. c) Trestného poriadku prokurátor zastaví trestné stíhanie, ak je nepochybné, že skutok nespáchal obvinený.

	Vzhľadom na všetky vyššie uvedené skutočnosti som preto rozhodol tak, ako je uvedené vo výroku tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Štefan Božík
prokurátor